दोहोरीमा ११ समूहबीच प्रतिस्पर्धा
‘टुबोर्ग छैटौं राष्ट्रिय रनिङ सिल्ड खुला दोहोरी गीत प्रतियोगिता २०७८’ को दोस्रो दिन बिहीबार ११ समूहबीच प्रतिस्पर्धा भएको छ । प्रतियोगितामा कुल ६१ समूह सहभागी छन् । बाँकी समूहबीच शुक्रबार प्रतिस्पर्धा हुनेछ ।
काठमाडौँ — ‘टुबोर्ग छैटौं राष्ट्रिय रनिङ सिल्ड खुला दोहोरी गीत प्रतियोगिता २०७८’ को दोस्रो दिन बिहीबार ११ समूहबीच प्रतिस्पर्धा भएको छ । प्रतियोगितामा कुल ६१ समूह सहभागी छन् । बाँकी समूहबीच शुक्रबार प्रतिस्पर्धा हुनेछ ।बिहीबार आजीवन सदस्यता लिने र सहयोगीहरूलाई सम्मानसमेत गरियो । यस्तै, राष्ट्रिय लोक तथा दोहोरी गीत प्रतिष्ठान नेपालको दृष्टिविहीन शाखालाई स्वीकृति दिँदै प्रमाणपत्रसमेत प्रदान गरिएको छ । प्रतिष्ठानका केन्द्रीय अध्यक्ष रमेश बीजीको अध्यक्षता र संस्कृति मन्त्रालयका सहसचिव टुकराज काफ्लेको प्रमुख आतिथ्यता रहेको कार्यक्रम पूर्वकेन्द्रीय अध्यक्ष प्रजापति पराजुलीले सञ्चालन गरेका थिए । बुधबार औपचारिक उद्घाटन गरिए पनि प्रतियोगिता बिहीबारदेखि सुरु भएको हो । प्रतियोगिताको निर्णायक संयोजकमा चन्द्र शर्मा, सहसंयोजकमा बद्री पंगेनी रहेका छन् । विजयी प्रतियोगीलाई नगदसहित विशिष्ट सम्मान दिइनेछ । विश्वव्यापी महामारी कोभिडका कारण कार्यक्रम दुई वर्ष रोकिएको थियो ।